Roháče

Roháče sú geomorfologická časť Západných TatierMazúr, E., Lukniš, M. 1986, Geomorfologické členenie SSR a ČSSR. Časť Slovensko. Slovenská kartografia, Bratislava. 

Roháčom kraľujú mohutné končiare Ostrého Roháča a Plačlivého, Volovca, Rákoňa, Troch kôp, Baníkova, Skriniarok, Salatína, Brestovej, ktoré tvoria typickú vysokohorskú skupinu s dokonale vyvinutými glaciálnymi formami. Ich najvyššie štíty vytvárajú nerozlučnú dvojicu štíhlych skalnatých vrchov, ktoré sa podobajú dvom čertovým rohom a azda aj preto dostali toto výstižné pomenovanie.

Horská služba tu začala vykonávať svoju činnosť 15. mája 1954http://abcrohace.sk/wp-content/themes/abc/clanok.php?id=108 Horská služba Západné Tatry - sever .

 Vymedzenie 
Roháče ležia v západnej časti Západných Tatier, obklopené zo severu Osobitou a z juhu Sivým vrchom a Liptovskými Tatrami. Západným smerom leží Zuberská brázda, podcelok Podtatranskej brázdy, východný okraj vymedzuje štátna hranica.

 Vrcholy 
 Baníkov ()
 Pachoľa ()
 Hrubá kopa ()
 Hrubý vrch (2 137 m.n.m.)
 Tri kopy ()
 Plačlivé ()
 Ostrý Roháč ()
 Spálená ()
 Volovec ()
 Salatín ()
 Brestová ()
 Zuberec ()
 Pálenica ()

 Významné sedlá 
 Baníkovské sedlo ()
 Smutné sedlo ()
 Jamnícke sedlo ()
 Parichvost ()
 Pálenica ()

 Plesá 
 Vyšné Jamnícke pleso ()
 Nižné Jamnícke pleso ()
 Roháčske plesá ()
 Bobrovecké pleso ()

 Ochrana prírody 
Územie Roháčov je súčasťou Tatranského národného parku, z maloplošných chránených území sa tu nachádza národná prírodná rezervácia Roháčske plesá a národná prírodná pamiatka Brestovská jaskyňa.

 Turizmus 
Roháče patria k najatraktívnejším lokalitám turistiky na Slovensku. Roháčska dolina ponúka široké možnosti aktívneho oddychu a v jej dolnej časti situovaný Zuberec s rekreačnými osadami Brestová a Zverovka disponujú komplexným zázemím pre letné i zimné aktivity. Priamo v Tatranskom národnom parku sa nachádza lyžiarske stredisko (Roháče – Spálená) so sedačkovou lanovkou, ktoré patrí medzi najvyššie položené lyžiarske strediská na Slovensku. V okolí sú upravované bežkárske trate. Dolinou vedie asfaltová cesta a červeno-značkovaný chodník (vhodný pre ľudí so zníženou mobilitou a imobilnýchhttp://www.rodinka.sk/ked-je-volno/prazdniny-vikendy-dovolenky/bezbarierove-turisticke-chodniky-v-tatrach/) zo Zuberca až ku Ťatliakovmu jazeru a Ťatliakovej chate, odkiaľ vedie turistický chodník k piatim Roháčskym plesám.

V letnom období je prístupný celý horský hrebeň, na ktorý vedie niekoľko trás. Ide však už o náročné celodenné túry. Okrem Roháčskych plies sú obľúbené trasy na Sivý vrch, Brestovú, Ostrý Roháč, Tri kopy či Baníkov.http://ubytkorohace.wz.sk/zaklad.php?stranka=okolie Okolie Roháčov

 Literatúra 
 Šaradin, Milan: Roháče, Slovtour (Slovtour, nakladateľstvo složiek cestovného ruchu, spoločnosť s r. o.), Liptovský Sv. Mikuláš, 1949, podtitul - Zima v lyžiarskom raji, fotografie: A. Ftorek, G. Karger, J. Košťál, Š. Maron, K. Pekárek, M. Šaradín.
 Šaradin, Milan: Roháče v zime, Osveta, Martin, 1953 Milan Šaradin, Terchovská sieň slávy
 Medzihradský, Vlado: Roháče-Oravice, Šport, Bratislava, 1978 Roháče - Oravice : stručný sprievodca, https://sclib.svkk.sk
 Adamec, Vladimír, Čaplovičová, Zdena, Kállay, Karol: Múzeum oravskej dediny a Roháče, Erpo, Bratislava, 1987 Múzeum oravskej dediny a Roháče, https://sclib.svkk.sk
 Jurina, Ján, Hučala, Emanuel, Bárta, Vladimír: Roháče, AB ART press, 1998, podtitul - Perla Tatier, A pearl of the Tatras, Die Perle der Tatra, Perła Tatr, ISBN 80-88817-13-7, EAN 9788088817130, preklady: Mária Spišiaková Romantické zákutia, litcentrum.sk.

 Referencie 

 Galéria 

 Iné projekty 

 Externé odkazy 
 Zuberec - Roháče
 Roháče, irohace.cz 


Kategória:Západné Tatry
Kategória:Pohoria na Slovensku
Kategória:Orava
Kategória:Geomorfologické časti na Slovensku